Átadó iktatószáma:………../2025.

Átvevő iktatószáma: SZ/171/00058-../2025.

 **MEGÁLLAPODÁS MÓDOSÍTÁS**

**3. számú**

**a Járási Hivatal kialakításához**

mely létrejött egyrészről

**Tiszavasvári Város Önkormányzata** (székhelye: 4440 Tiszavasvári, Városháza tér 4., számlavezető: OTP Bank Nyrt, számlaszáma: 11744144-15404761, adószáma: 15732468-2-15, nyilvántartását vezető szerv: Magyar Államkincstár, PIR törzsszáma: 732462, KSH statisztikai számjele: 15732468-8411-321-15) képviseli **Balázsi Csilla polgármester,** mint **Átadó** (továbbiakban: Átadó)

másrészről

a **Szabolcs-Szatmár-Bereg Vármegyei Kormányhivatal** (székhelye: 4400 Nyíregyháza, Hősök tere 5., számlavezető: Magyar Államkincstár, számlaszám: 10044001-00299695, adószáma: 15789374-2-15, nyilvántartását vezető szerv: Magyar Államkincstár, PIR törzsszáma: 789378, KSH statisztikai számjele: 15789374-8411-312-15 ) képviseli **Román István főispán**, mint **Átvevő** (továbbiakban: Átvevő)**,**

(a továbbiakban együttesen: Felek) között alulírott helyen és időben Tiszavasvári Város Önkormányzata Képviselő-testülete (továbbiakban: Képviselő-testület) ………./2025. (……...) Kt. számú határozata alapján.

**I. ELŐZMÉNY**

1. A Felek egyezően rögzítik, hogy a 2013. január 1-jétől létrejövő Járási Hivatalhoz kerülő államigazgatási feladatok ellátásának biztosítása érdekében a korábban ezen feladatellátást szolgáló önkormányzati vagyon és vagyoni értékű jog ingyenes használat jogcímen történő átadás feltételeinek, és az ehhez kapcsolódó eljárás lebonyolításához szükséges keretek meghatározása céljából XVI-B-09/00617-2/2012. ügyiratszám alatt, 2012. október 30 napján, „Megállapodás a járási hivatal kialakításához” elnevezésű megállapodást (továbbiakban: Megállapodás) kötöttek. Felek egyezően rögzítik továbbá, hogy a közöttük létrejött Megállapodást - az SZ-B-09/00078-3/2015. ügyiratszám alatt (továbbiakban: 1. számú módosítás), valamint az SZ/171/01133-4/2019. ügyiratszám alatt (továbbiakban: 2. számú módosítás) 2019. augusztus 12. napján - közös megegyezéssel módosították.

2. Felek rögzítik, hogy a Megállapodás alapján, az Átvevő részére a Tiszavasvári belterület 1679/1 hrsz-ú, kivett polgármesteri hivatal és közterület megnevezésű, a valóságban 4440 Tiszavasvári, Városháza tér 4., szám alatti, az Átadó 3813/3882 arányú tulajdonában álló ingatlanon lévő épület (továbbiakban: ingatlan) 441,64 m2 nagyságú területének átadására került sor a Tiszavasvári Járási Hivatal Kormányablak Osztály (továbbiakban: Járási Hivatal) feladatkörébe került átvett feladatok ellátásához, amely a Megállapodás 1. számú módosítása alapján 522 m2 nagyságú területre módosult.

3. Felek rögzítik, hogy Átadó a Megállapodás 1. számú módosítás 1. pontja alapján hozzájárult ahhoz, hogy a Járási Hivatal által használt 522 m2 nagyságú területre, az Átvevő javára ingyenes használati jog kerüljön bejegyzésre az ingatlan nyilvántartásba a járások kialakításáról, valamint egyes ezzel összefüggő törvények módosításáról szóló 2012. évi XCIII. törvény által meghatározott, átvételre kerülő államigazgatási feladatok ellátásának időtartamára. A használat joga az Átvevő javára az 59374/2/2015.06.23. számon került bejegyzésre az ingatlan nyilvántartásba.

4. Felek rögzítik, hogy az Átvevő a Felek között a tárgyban létrejött szerződések figyelembevételével a „Tiszavasvári Kormányablak belső átalakításának, átrendezésének, komplex kivitelezési munkálatai” tárgyú beruházást (továbbiakban: beruházás) valósított meg (sikeres műszaki átadás-átvétel időpontja: 2024. június 04.) amely során az érintett épületrészben működő valamennyi, az Átadó, Tiszavasvári Polgármesteri Hivatal és Átvevő feladatellátásához kapcsolódó funkció helyet kapott. Felek rögzítik továbbá, hogy a beruházás során az átvett járási államigazgatási feladatok ellátásának biztosítása érdekében a Járási Hivatal által az átadással érintett ingatlanból használt terület nagysága 45,39 m2-el bővült, így - a Felek között 2012. október 30 napján, XVI-B-09/00617-3/2012. ügyiratszám alatt létrejött üzemeltetési szerződés (továbbiakban: Üzemeltetési Szerződés) 1. és 2. számú módosításában rögzített arányosítási alap (522,49 m2) figyelembevételével - a Járási Hivatal által használt terület összesen: 567,88 m2 (568m2) .

5. Felek rögzítik, hogy a beruházás megvalósításához a Képviselő-testület a „……………………………..” megnevezésű, ………………./202.... (………...) Kt. számú határozatával hozzájárult.

6. Felek rögzítik, hogy az Üzemeltetési Szerződés 1. számú módosításának 3.3 pontja, amely egyben az Üzemeltetési Szerződés IV. Egyéb rendelkezések megnevezésű fejezet 3. pontja alapján a beruházás költségét a Felek által ténylegesen használt területnagyság arányában az Átadó (az Átadó és a Tiszavasvári Polgármesteri Hivatal által használt területnagyságra eső költség) és az Átvevő közösen viselik azzal, hogy a teljes beruházást az Átvevő bonyolította, amelyre tekintettel a jelen szerződés 7. pontjában foglaltak figyelembevételével a Felek között elszámolásra kerül sor.

7. Felek rögzítik, hogy a beruházás teljes összege:nettó **28.852.491.- forint +Áfa, azaz huszonnyolcmillió-nyolcszázötvenkettőezer-négyzázkilencvenegy forint + általános forgalmi adó, bruttó 36.642.664.- forint, azaz bruttó harminchatmillió-hatszáznegyvenkettőezer-hatszázhatvannégy forint.**

Felek rögzítik továbbá, hogy az Üzemeltetési Szerződés 1. számú módosításának 3.3 pontja, amely egyben az Üzemeltetési szerződés IV. Egyéb rendelkezések megnevezésű fejezet 3. pontja alapján a beruházás Átvevőre eső bruttó értéke: **12.821.268.-** forint, azaz **tizenkettőmillió-nyolcszázhuszonegyezer-kettőszázhatvannyolc** forint (továbbiakban: Átvevőre eső beruházási érték), a beruházás Átadóra eső bruttó értéke: **23.821.396.-** forint, azaz **huszonhárommillió-nyolcszázhuszonegyezer-háromszázkilencvenhat** forint (továbbiakban: Átadóra eső beruházási érték.)

Felek megállapodnak, hogy **2024. július 1. napjától** az Átadóra eső beruházási érték összegének kimerüléséig tartó időtartamra**, az Átvevőt terhelő - teljes üzemeltetési költség ellentételezéseként az Átadóra eső beruházási érték összegét fogadják el,** ezen a jogcímen a megjelölt időtartamra az Átvevővel szemben semminemű követelés nem érvényesíthető.

Felek rögzítik, hogy az Átvevőre eső üzemeltetési költségeketa fenti időszakban az Átadó fizeti meg az Üzemeltetési szerződésben és módosításaiban foglaltak szerint**.**”

**II. A MEGÁLLAPODÁS MÓDOSÍTÁS TARTALMA**

Felek az Előzményekre tekintettel, a Megállapodást és módosításait közös megegyezéssel az alábbiak szerint módosítják:

1. Felek egybehangzó akaratnyilvánítással megállapodnak abban, hogy - a Megállapodás 1. számú módosításának 1. pontjával módosított - a Megállapodás „IV. MEGÁLLAPODÁS TARTALMA” megnevezésű Fejezet „1. Ingatlan használatba adása” megnevezésű pont „1.1. Átadó tulajdonában lévő ingatlan” alpontja az alábbi szövegrésszel módosul és egészül ki:

„1.1. Az Átadó tulajdonában lévő ingatlan

„Átadó feltétlen és visszavonhatatlan hozzájárulását adja ahhoz, hogy a Tiszavasvári belterület 1679/1 hrsz.-ú, kivett polgármesteri hivatal és közterület megnevezésű, a valóságban 4440 Tiszavasvári, Városháza tér 4. szám alatti az Átadó 3813/3882 arányú tulajdonában lévő ingatlanon lévő épület - 522 m2 nagyságú területe helyett – 567,88 m2 (568m2) nagyságú területére az Átvevő javára, **ingyenes** **használati jog** kerüljön bejegyzésre az ingatlan-nyilvántartásba a járások kialakításáról, valamint egyes ezzel összefüggő törvények módosításáról szóló 2012. évi XCIII. törvény által meghatározott, átvételre kerülő államigazgatási feladatok ellátásának időtartamára”

Felek megállapodnak, hogy a „Tiszavasvári Kormányablak belső átalakításának, átrendezésének, komplex kivitelezési munkálatai” tárgyú beruházás Átvevő általi megvalósítására tekintettel, **2024. július 1. napjától az Átadóra** **eső beruházási érték összegének kimerüléséig tartó időtartamra, az** **Átvevőt terhelő - teljes üzemeltetési költség ellentételezéseként az Átadóra eső beruházási érték összegét fogadják el, ezen a jogcímen a megjelölt időtartamra az Átvevővel szemben semminemű követelés nem érvényesíthető**.

Felek rögzítik, hogy az Átvevőre eső üzemeltetési költségeket a fenti időszakban az Átadó fizeti meg a 2012. október 30 napján, XVI-B-09/00617-3/2012. ügyiratszám alatt létrejött üzemeltetési szerződésben és módosításaiban foglaltak szerint.”.

2. Felek egybehangzó akaratnyilvánítással megállapodnak abban, hogy a Megállapodás „IV. MEGÁLLAPODÁS TARTALMA” megnevezésű Fejezet „5. Átvevő jogai és kötelezettségei” megnevezésű pont első mondata helyébe az alábbi rendelkezés lép:

*„(5. Átvevő jogai és kötelezettségei)*

Átvevő köteles gondoskodni az általa használt ingó és ingatlan vagyon karbantartásáról, továbbá köteles viselni a rendeltetésszerű használattal összefüggésben felmerült üzemeltetési (beleértve a biztosítási) fenntartási és javítási költségeket a jelen megállapodásban és az épület üzemeltetésre létrejött szerződésben foglaltak szerint.”

3. Felek egybehangzó akaratnyilvánítással megállapodnak abban, hogy a Megállapodás 1. számú módosításának 1. számú melléklete, - amely egyben a Megállapodás 1. számú melléklete - helyébe jelen 3. számú Megállapodás módosítás 1. számú melléklete lép.”

 **III. EGYÉB RENDELKEZÉSEK**

1. Jelen 3. számú Megállapodás módosítás a Felek által történő aláírás napján lép hatályba, rendelkezéseit a Felek **2024. július 1. napjától** rendelik alkalmazni.

2 Felek megállapodnak, hogy a Megállapodás és az 1-2. számú módosításának jelen 3. számú Megállapodás módosítással nem érintett egyéb pontjai változatlan tartalommal hatályban maradnak.

3. Felek rögzítik, hogy ahol a Megállapodás, valamint az 1-2. számú módosítása Szabolcs-Szatmár-Bereg Megyei Kormányhivatal elnevezést rögzít, 2023. január 01. napjától az elnevezés alatt a Szabolcs-Szatmár-Bereg Vármegyei Kormányhivatal elnevezést, a „kormánymegbízott” megnevezés helyett pedig 2022. július 28. napjától „főispán” megnevezést kell érteni.

4. Felek rögzítik, hogy a Megállapodás az 1-3. számú Megállapodás módosítással együtt érvényes.

5. Felek megállapodnak, hogy a jelen 3. számú Megállapodás módosítás teljesítésével kapcsolatos esetleges vitás kérdéseket elsősorban tárgyalásos úton kívánják rendezni. Amennyiben ez nem vezet eredményre, az eljáró bíróság meghatározására a polgári perrendtartásról szóló 2016. évi CXXX. törvény szabályai az irányadók.

6. Jelen 3. számú Megállapodás módosításban nem szabályozott kérdésekben a Polgári Törvénykönyvről szóló 2013. évi V. törvény valamint az egyéb vonatkozó jogszabályok rendelkezései az irányadók.

Jelen 3. számú Megállapodás-módosítás 6 (hat) eredeti példányban készült, melyből 2 (kettő) példány az Átadót és 4 (négy) példány az Átvevőt illet meg.

Felek jelen 3. számú Megállapodás módosítást annak áttanulmányozását és értelmezését követően, mint akaratukkal mindenben megegyezőt jóváhagyólag aláírták.

**Mellékletek**:

**1. számú melléklet**: Az átadás jogalapját képező – jelen szerződés aláírásakor már hatályon kívül helyezett - 218/2012. (VIII.31.) Korm. rendelet 1. számú mellékletének megfelelő átadás-átvételi jegyzék

**Tiszavasvári, 2025**. …………………………. **Nyíregyháza, 2025**. ……………………….

………………………………………… ………………………………………

**Tiszavasvári Város Önkormányzata Szabolcs-Szatmár-Bereg Vármegyei Kormányhivatal**

 **képviseletében képviseletében**

 **Balázsi Csilla Román István**

 **polgármester főispán**

 **Pénzügyi ellenjegyzés:**

 Nyíregyháza, 2025. ……….

 ………………………………….

 **Dr. Borbásné Nagy Beáta**

 főosztályvezető

 Pénzügyi és Gazdálkodási Főosztály

 **Jogilag ellenjegyzem**:

 Nyíregyháza, 2025. ……….

 …………………………………………..

  **Tóthné dr. Nagy Zsuzsa Andrea**

 kamarai jogtanácsos

 Lajstromszám: JT 33.

 KASZ szám: 36075635